שמואל יעקבסון (מאמן)

שמואל (שמוליק) יעקבסון (1933–1997) היה מאמן כדורסל ישראלי.

ביוגרפיה 
שמואל יעקבסון נולד בקובנה שבליטא ועלה לארץ ישראל עם משפחתו בשנת 1934. אביו, פסח יעקובסון, היה מראשוני מורי החינוך הגופני בארץ וממעצבי דמותם, אשר ייסד והיה מראשי אגודת מכבי רמת גן, וחינך את בנו ברוח הספורט. אמו, שושנה יעקובסון, הייתה ממנהיגי הציונים הכלליים ברמת גן.

יעקבסון היה ספורטאי רב גוני שהצטיין בכדורסל וכדורגל. בוגר המדרשה למורי חינוך גופני (1952). מאמן כדורסל במשך 40 שנה.

אימן את קבוצות הליגה הלאומית מכבי רמת גן, הפועל גבעת חיים, מכבי חיפה, הפועל רמת גן, הפועל חולון, הפועל גבת/יגור והפועל תל אביב ועם חלקן הגיע להישגים בליגה הבכירה, בגביע המדינה ובגביעי אירופה.

בזמן שאימן את קבוצת הפועל גבת/יגור, נפצע קשה בתאונת דרכים בעת שנסע לאסוף את שחקנה הצעיר של הקבוצה, אור גורן, מבסיסו.

יעקבסון שימש מאמן נבחרת אס"א באירועים בינלאומיים, ומאמן נבחרת אוניברסיטת תל אביב במשך 25 שנה. הוא עבר השתלמויות רבות באירופה וארצות הברית והיה מראשוני המרצים בבית ספר למאמנים במכון וינגייט. כמו כן שימש יעקובסון כפרשן כדורסל בערוץ השני, קול ישראל, כתב טור "רוץ שמוליק" ב"ידיעות אחרונות" ובשנותיו האחרונות גם שימש כפרשן "דבר ספורט". כתב את הספרים "כדורסל 1982" (במשותף עם ישראל פז) ו"כדורסל 2000".

שמוליק יעקבסון ייסד וניהל במשך שנים רבות את בית הספר לכדורסל במכבי רמת גן.

קישורים חיצוניים 

 שמואל יעקובסון ב"מאמני כל הזמנים"
 ספר "כדורסל 2000"
 שמואל יעקובסון עם  הפועל תל אביב (כדורסל) 1977/78

כדורסלנים ישראלים
כדורסלני מכבי עירוני רמת גן
כדורסלני מכבי חיפה
כדורסלני הפועל חולון
כדורסלני הפועל תל אביב
עיתונאים ישראלים
מאמני כדורסל ישראלים
פרשני כדורסל ישראלים
מאמני מכבי חיפה בכדורסל
מאמני הפועל תל אביב בכדורסל
ישראלים ילידי ליטא
ישראלים שנולדו ב-1933
ישראלים שנפטרו ב-1997